**“ТАСДИҚЛАНГАН”**

**АТБ “Универсал банк” бошқарувининг**

**2025 йил 10 июль №109 сонли карорига**

**2-илова**

**Бошқарув Раиси:**

**\_\_\_\_\_\_\_\_\_\_\_\_\_ А.А.Буваназаров**

**“Kelajakka sarmoya” (onlayn) муддатли омонати бўйича оммавий оферта шартномаси.**

Ушбу оммавий оферта шартномаси Ўзбекистон Республикаси Фуқаролик кодексининг 367 ва 369-моддаларига мувофиқ, АТБ “Универсал банк” (бундан буён матнларда “Банк” деб номланади) томонидан тизим иштирокчиси бўлган, таклиф қилинаётган шартларни тўлалигича ва сўзсиз қабул қилишини билдирган жисмоний шахс (бундан буён матнларда “Мижоз” деб номланади)ларга миллий валютада омонат ҳисобварағи очиш орқали улардан омонат маблағлар қабул қилиш, уларга фоиз хисоблаш ҳамда тўлаш бўйича расмий оммавий таклиф бўлиб ҳисобланади.

Оммавий оферта шартномаси бўйича онлайн омонат ҳисобварағи очиш ва ҳисобварақлардан амалга ошириладиган амалиётлар ва олинадиган маълумотлар мижозлар учун “Масофадан туриб хизмат кўрсатиш тизими” (бундан буён матнларда банкнинг mobil иловаси деб номланади) орқали маъқулланган вақтдан бошлаб тузилган (акцептланган) ҳисобланади ҳамда мижоз мазкур оммавий оферта шартномаси ва Омонат шартларини сўзсиз қабул қилганлигини англатади.

1. **Оферта предмети**
   1. Банк мазкур оферта шартномасига асосан, омонатчининг миллий валютада эмиссия қилинган банк пластик карточкаларидаги маблағини, нақд пулсиз шаклда масофадан бошқариладиган онлайн омонатларга қабул қилиш, омонатни қайтариш ва унга фоизлар хисоблаш ҳамда омонатчининг мазкур омонат ҳисобварағини масофадан бошқаришга рухсат бериш мажбуриятини олади.
   2. Омонатчи омонат ҳисобварағидаги маблағларни ва унга хисобланган фоизларни банкнинг mobil иловаси орқали миллий валютада эмиссия қилинган пластик карталарига нақд пулсиз шаклда ўтказиш орқали тасарруф этади.
2. **Омонат шартлари**

|  |  |  |
| --- | --- | --- |
| 2 | Омонат номи | “Kelajakka sarmoya” (onlayn) |
| 2.1. | Омонат тури | Муддатли |
| 2.2. | Омонат валютаси | Сўм |
| 2.3. | Омонатни сақлаш муддати | 48 (қирқ саккиз) ой |
| 2.4. | Омонат муддатининг тугаш санаси | “\_\_\_”\_\_\_\_\_\_\_\_\_\_\_\_ 20\_\_ й |
| 2.5. | Омонатнинг йиллик фоиз ставкаси | 22 (йигирма икки) фоиз |
| 2.6. | Омонатни муддатидан олдин тўлиқ талаб қилиб олинган тақдирда омонатнинг ҳақиқатда сақланган даври учун тўланадиган йиллик фоиз ставкаси. | Бунда оферта шартномасини амал қилиш муддати тўхтатилади ва омонатга ҳисобланган фоизлар у тўлиқ сақланган ойлар учун қуйидаги тартибда қайта хисоб қилиниб тўланади:  а) омонат дастлабки 1 ойгача сақланган бўлса омонатга фоизлар тўланмайди;  б) омонат 2 ойдан 12 ойгача бўлган муддат давомида сақланган бўлса, омонатга йиллик 20,5 фоиз ҳисобида фоиз ҳисобланади ва тўланади;  в) омонат 13 ойдан 18 ойгача бўлган муддат давомида сақланган бўлса, омонатга йиллик 21,5 фоиз ҳисобида фоиз ҳисобланади ва тўланади;  г) 19 ой ва ундан ортиқ сақланган омонатларга йиллик 22 фоиз ҳисобида фоиз ҳисобланади ва тўланади;  Омонат сақланган даври мобайнида тўланган фоизининг ортиқча қисми мавжуд бўлса, омонатнинг асосий суммасидан чегириб қолинади. |
| 2.7. | Омонат муддати давомида қисман қайтариб олиниши; | Мумкин эмас. |
| 2.8. | Омонатга қўшимча маблағ кирим қилиш имконияти | Омонатга оферта шартномаси маъқулланган санадан бошлаб дастлабки **12 ой мобайнида** қўшимча маблағ киритилиши мумкин. Қўшимча маблағнинг энг кам миқдори **100 000 (бир юз минг) сўм.** |
| 2.9. | Омонатга қўйиладиган маблағнинг энг кам миқдори. | 100 000 (Бир юз минг) сўм |
| 2.10. | Омонатга қўйиладиган маблағнинг энг юқори миқдори | Чегараланмаган |
| 2.11. | Бошқа шартлар |  |

1. **Омонатга фоизлар ҳисоблаш ва тўлаш тартиби**
   1. Омонатга фоизлар ҳар куни йиллик баъзавий 365 кундан келиб чиққан ҳолда хисоблаб ёзилади. фоизлар омонат маблағи банкка тушган куннинг эртасидан бошлаб, то у Омонатчига қайтарилган ёки бошқа асосларга кўра омонатчининг ҳисобварағидан ўчирилган кундан олдинги кунгача хисобланади.
   2. Омонат бўйича фоизлар ҳар ойда омонатчининг Мобильный ДВ талаб қилиб олингунча 20206000........ хисоб рақамига ўтказиб борилади. Омонатчи талаб қилиб олингунча хисобрақамига ўтказилган омонат фоизини банкнинг mobil иловаси орқали банк палстик карточкасига ўтказиб олади. Бунда омонат фоизи АТБ “Универсал банк” томонидан миллий валютада эмиссия қилинган банк пластик карточкаларига ўтказилганда банк хизмати ундирилмайди. Бошқа тижорат банки томонидан миллий валютада эмиссия қилинган банк пластик карточкаларига ўтказилганда ўтказма суммасидан 0,6 фоиз миқдорида банк хизмати чегириб қолинади. Омонатни сақлаш муддати давомида ҳисобланган фоизлар асосий омонат суммасига капитализация қилинмайди.
   3. Омонатчининг ҳисобварағи хатланганда Банк томонидан ҳисобварақ орқали барча амалиётларни бажариш тўхтатилади, бунинг оқибатида банк ушбу ҳисобварақдаги пул маблағларидан фойдалана олмаган давр учун фоизлар ҳисобланмайди.
   4. Сақлаш муддати тугагандан кейин, Мобильный ДВ “Талаб қилиб олгунча” сақланадиган омонат ҳисобварағига ўтказилган омонат маблағларига фоизлар ҳисобланмайди.
   5. Белгиланган фоиз ставкаси омонат муддати тугагунга қадар ўзгартирилишига йўл қўйилмайди.
2. **Томонларнинг ҳуқуқ ва мажбуриятлари** 
   1. **Омонатчининг ҳуқуқлари:**
      1. Мазкур шартнома шартлари доирасида тизим орқали ўзининг депозит ҳисобварағидаги маблағларини мустақил тасарруф этиш ва масофадан туриб бошқариш;
      2. Омонат ҳисобварақлари айланмаси тўғрисида маълумот олиш.
   2. **Омонатчининг мажбуриятлари:**
      1. Ушбу шартнома шартлари билан тўлиқ танишиб чиқиш;
      2. Масофадан туриб мобиль “Онлайн омонат” ҳисобварағи очиш учун банк пластик картасига эга бўлиши ва тизимдан рўйхатдан (идентификациядан) ўтиши;
      3. “Онлайн омонат” ҳисобварағи очиш учун мижоз пластик картасида етарли миқдорда пул маблағига эга бўлиш;
      4. Банкнинг mobil иловасида “Онлайн омонат” ҳисобварағи очиш учун зарур барча амалиётларни кетма-кетликда амалга ошириш;
      5. “Онлайн омонат” ҳисобварағидан амалиётларни амалга ошириш давомида тизимдаги узилишлар ёки техник носозликлар натижасида ноаниқликлар юзага келганда зудлик билан Банкнинг алоқа маркази 71-200-11-100 телефон рақами ёки 1355 қисқа рақамларига қўнғироқ қилиб хабар бериш;
      6. Тизимдаги боғланиш учун берилган **ЛОГИН, ПАРОЛЬ** ва **PIN кодни** учинчи шахсга ошкор қилмаслик;
      7. Мижоз ўзи ҳақидаги маълумотларни жумладан, **ЛОГИН, ПАРОЛЬ** ва **PIN код**ни унутиб қўйганда қайта тиклаш учун илованинг ПАРОЛни тиклаш функциясидан фойдаланади ёки банкнинг mobil иловасини қайта юклаб олади ҳамда қайтадан рўйхатдан (Идентификациядан) ўтади;

4.2.8. Мобиль алоқа ёки интернет тармоғи орқали банк амалиётларини бошқа учинчи шахслар иштирокисиз ёки кузатувисиз амалга ошириши;

4.2.9. Мобильный ДВ талаб қилиб олингунча 20206000........ хисобрақамига муддатидан олдин ва муддати тугагандан сўнг ўтказилган омонат маблағлари ва унга хисобланган фоизларини мижоз томонидан бошқа тижорат банки томонидан миллий валютада эмиссия қилинган банк пластик карточкаларига ўтказилганда ўтказма суммасидан 0,6 фоиз миқдорида банк хизматини тўлайди.

* 1. **Банкнинг ҳуқуқлари:**
     1. Мижоз томонидан шартноманинг шарти бузилган тақдирда ҳисобланган ва тўланган фоизларни шартномада белгиланган миқдорда қайта ҳисоб-китоб қилиш ҳамда ҳисобварақдаги қолдиғидан чегириб қолиш;
     2. Шартноманинг муддати тугагандан сўнг Мобильный ДВ талаб қилиб олингунча 20206000........ ҳисобварағига ўтказилган омонат маблағларни ва унга ҳисобланган фоизларни Мижознинг банк пластик картасига қайтишни таъминлаш;
     3. Банк ўз ихтиёрига боғлиқ бўлмаган оммавий тартибсизликлар, митинглар, кўча харакатлари, босқинчилик холатида ва тўловга қобилиятсизлик даврида омонат маблағини муддатидан олдин қайтариш бўйича жавобгар хисобланмайди.
  2. **Банкнинг мажбуриятлари:**
     1. Банкнинг mobil иловаси юкланиб, ушбу шартнома шартлари мижоз томонидан қабул қилингандан сўнг “Онлайн омонат” ҳисобварағидаги маблағини кирим қилиш;
     2. Ушбу “Онлайн омонат” бўйича операцияларни қайд этиб бориш мақсадида Мижоз номига автоматик тарзда тегишли “Онлайн омонат” ҳисобварағи очиш;
     3. Мижознинг электрон топшириғига асосан тегишли банк амалиётларини бажариш;
     4. Шартнома шартларига асосан Мижознинг “Онлайн омонат” ҳисобварағидаги маблағига фоиз ҳисоблаш ва шартномада белгиланган муддатда Мобильный ДВ (20206000.......) талаб қилиб олингунча ҳисоб рақамига фоизларни тўлаш;
     5. Омонатига оид банк сирини ташкил этувчи маълумотлар сир сақланишини таъминлаш (қонунчиликда белгиланган ҳоллар бундан мустасно);

1. **Томонларнинг жавобгарлиги**
   1. Тарафлар ушбу Шартномага асосан ўз мажбуриятларини бажармаганликлари ёки лозим даражада бажармаганликлари учун Ўзбекистон Республикасининг амалдаги қонун хужжталарда белгиланган тартибда жавобгар бўладилар.
   2. Омонатчи томнидан омонат шартлари талабларига ва ушбу шартномада белгиланган шартларга риоя этмаслик оқибатида етказилган зарар учун Банк жавобгарликни ўз зиммасига олмайди.
   3. Мижоз ҳисобвараққа кирим қилинган маблағларни қонунийлигига шахсан жавобгардир.
2. **Махфийлик**
   1. Мазкур шартномани тузиш ва бажариш вақтида Тарафлар бир-биридан олган барча маълумотларни махфий ахборотлар деб тан оладилар.
   2. Омонатлар бўйича ахборот билан танишиш ҳуқуқи бўлган шахслар амалдаги қонунчиликка мувофиқ уларни ошкор қилмаслик учун жавобгар ҳисобланади ҳамда қатъий сир сақлаш қоидаларига риоя этишлари, шунингдек, банк сири ва конфиденциал маълумотларни учинчи шахсларга тақдим этишда Ўзбекистон Республикасининг “Банк сири тўғрисида”ги Қонуни ва бошқа амалда бўлган ички тартиб қоидаларига қатъий амал қилишлари шарт.
3. **Санкцияга қарши шартлар**
   1. Томонлар ушбу шартномани тузиш вақтида омонатчи ва уларнинг қонуний вакиллари АҚШ (OFAC, FinCen ва BIS) ва иттифоқчилар томонидан белгиланган санкция ва таъқиқлар (кейинги матнда-санкция) рўйхатига киритилмаганлигини кафолатлайди.
   2. Банк омонатчи ва унинг операцияси санкция таъсир доирасига тушганда ёки тушиш хавфи мавжуд бўлганда, операцияни ўрганиш мақсадида қўйидаги ҳуқуқларга эга:

- Мижоздан қўшимча маълумотларни талаб қилиш ;

- Операция миқдорини чегаралаш ва чеклаш( рад этиш);

* 1. Амалга оширилаётган операциялар омонатчининг анкетасидаги профилиги номувофиқ бўлган ҳолларда хизмат кўрсатишни рад этиш ва шартномани бир томонлама бекор қилиш.
  2. Банк омонатчининг ҳисобварақларига келиб тушган маблағларни санкциялардан холи эканлигини аниқлагунга қадар транзит ҳисобварақларида сақлайди.
  3. Санкцияларни қўллаш туфайли мажбуриятларни бажариш имконсиз бўлиб қолган тақдирда, ҳар икки томон бир-бирига, шу жумладан Банк омонатчига шартномани бекор қилинишидан уч банк иш куни олдин тегишли ёзма хабарнома юбориш орқали шартномани бир томонлама бекор қилиш ҳуқуқига ега.
  4. Санкциялар қўлланилиши туфайли мажбуриятларни бажариш имконсиз бўлиб қолса, банк шартнома мажбуриятларини лозим даражада бажарилмаганлиги ёки бажармаганлиги учун жавобгар бўлмайди.

**8. ФОРС-МАЖОР ҲОЛАТЛАРИ.**

8.1. Томонлар ўзларига боғлиқ бўлмаган ҳолда олдиндан кўриб ёки билиб бўлмайдиган воқеа ва ҳодисалар (зилзила, уруш, эпидемия, пандемия, портлаш, ёнғин, сув тошқини, электр токининг ўчиб қолиши, электрон тўлов тизими ишдан чиқиши) натижасида ўз мажбуриятларини тўла ёки қисман бажара олмасалар жавобгар бўлмайдилар.

8.2. Форс-мажор ҳолатлари юзага келган вақтда тарафлар ушбу ҳолатлар бартараф этилгунига қадар шартнома бўйича ўзаро мажбуриятларини бажаришдан озод бўладилар.

8.3. Форс-мажор ҳолатлари юзага келганлиги ёки бартараф этилганлиги ҳақидаги томонларда мавжуд бўлган хабарномалар иккинчи томонга барча алоқа воситалари орқали юборилиши мумкин.

**9. Бошқа шартлар.**

9.1.Ушбу Оферта шартномаси бўйича юзага келган келишмовчилик ва низолар музокаралар йўли билан ҳал этилади. Музокаралар йўли билан ҳал этилмаган келишмовчиликлар ва низолар амалдаги қонунчиликда белгиланган тартибда суд органлари орқали ҳал этилади.

9.2. Шартномада кўзда тутилмаган ҳолатлар ва шартлар Ўзбекистон Республикасининг амалдаги Қонунларига мувофиқ тартибга солинади.

9.3. ОмонатЎзбекистон Республикасининг “Банклардаги омонатларини ҳимоялаш кафолатлари тўғрисида”ги Қонунига мувофиқ кафолатланади.